**נוסח לדיון בוועדת העבודה הרווחה והבריאות ביום 29.2.16:**

**צו עובדים זרים (איסור העסקה שלא כדין והבטחת תנאים הוגנים) (סל שירותי בריאות**

**לעובד)(תיקון), התשע"ו- 2016**

בתוקף סמכותי לפי סעיפים 1ד(א) ו- 6ב לחוק עובדים זרים, התשנ"א- 1991 [[1]](#footnote-1) , לאחר התייעצות עם ארגון עובדים שעם חבריו נמנה המספר הגדול ביותר של עובדים מאורגנים בישראל ועם ארגוני מעבידים שלדעת שר הכלכלה הם ארגוני מעבידים יציגים ונוגעים בדבר, ובאישור ועדת העבודה, הרווחה והבריאות של הכנסת, אני מצווה לאמור:

**תיקון שם**

1. בצו עובדים זרים (איסור העסקה שלא כדין והבטחת תנאים הוגנים )(סל שירותי בריאות לעובד), התשס"א- 2001 [[2]](#footnote-2) (להלן- הצו העיקרי), בשם הצו ,המילים "איסור העסקה שלא כדין והבטחת תנאים הוגנים)" - יימחקו.

**תיקון סעיף 2**

1. בסעיף 2 לצו העיקרי, אחרי פסקה (3) יבוא:

"(4)לעניין עובד בענף הסיעוד, בחלוף עשר שנים מאז קיבל לראשונה רישיון לישיבת ביקור לצורך עבודה בענף הסיעוד - גם כיסוי לפיצוי חד פעמי מיוחד בסך 80 אלף שקלים חדשים, המיועד לעובד שנמצא בלתי כשיר לבצע את עבודתו מסיבות רפואיות כאמור בסעיף 4(א)(3), ובלבד שמימש את זכאותו לטיסה חזרה לארצו כאמור בסעיף 4(ב); הזכאות לפיצוי תחול על מי שבמועד קביעת הרופא כאמור בסעיף 4(א)(3) כי אינו כשיר לעבודתו היה בידו רישיון תקף לישיבת ביקור לצורך עבודה בענף הסיעוד או שהיה בידו רישיון כאמור במועד כלשהו במהלך תקופת 180 הימים שקדמה לקביעת הרופא כאמור. "

**תיקון סעיף 4**

1. בסעיף 4(ב) לצו העיקרי, במקום "בסעיפים קטנים (א)(2) או (3)" יבוא: "בסעיף קטן (א)(2)" ובסופו יבוא: "נכללה בביטוח הרפואי תניה המגבילה את זכאותו של עובד לשירותי בריאות כאמור בסעיף קטן (א)(3), יכלול הביטוח הרפואי גם זכאות של העובד לתשלום מלוא ההוצאות לטיסתו מישראל, לרבות ליווי או סידורים מיוחדים אחרים בעת הטיסה, המתחייבים ממצבו הרפואי של העובד".

**תחילה ותחולה**

1. תחילתו של סעיף 2(4) לצו העיקרי, כנוסחו בסעיף 2 לצו זה, ושל סעיף 4(ב) לצו העיקרי, כנוסחו בסעיף 3 לצו זה, ב-1 בחודש שלאחר 16 חודשים מיום פרסומו של צו זה; עובד יהיה זכאי לפיצוי חד פעמי לפי הסעיף האמור רק אם קביעת הרופא לפי סעיף 4(א)(3) לצו העיקרי, לא קדמה ליום התחילה, ואולם הוא יחול גם לגבי תקופת עבודה שקדמה ליום התחילה.

התשע"ו

(2016)

(חמ 3-3073)

שר הבריאות

1. ס"ח התשנ"א, עמ' 112; התש"ס, עמ' 85; התשע"ד, עמ' 600. [↑](#footnote-ref-1)
2. ק"ת התשס"א, עמ' 729. [↑](#footnote-ref-2)